b'\n_START_ARTICLE_\nPrisma (optiikka)\n_START_PARAGRAPH_\nPrisma on optinen laite, jolla voidaan taittaa tai heijastaa valoa ja taittamisen yhteydess\xc3\xa4 my\xc3\xb6s hajottaa valoa valospektrin v\xc3\xa4reihin, esimerkiksi auringon valkoista valoa sateenkaaren v\xc3\xa4reihin. Prisma on usein muodoltaan geometrinen prisma._NEWLINE_Valon taittuminen aineen rajapinnassa riippuu valon aallonpituudesta ja v\xc3\xa4liaineen taitekertoimesta. Valo, joka sis\xc3\xa4lt\xc3\xa4\xc3\xa4 useita aallonpituuksia, taittuu rajapinnassa siten, ett\xc3\xa4 pidemm\xc3\xa4t aallonpituudet (punaiset) taittuvat v\xc3\xa4hiten ja lyhyimm\xc3\xa4t (violetti) eniten. Prisman kolmiomuoto korostaa t\xc3\xa4t\xc3\xa4 aallonpituuksien erottumista, kun valo kulkee molempien rajapintojen l\xc3\xa4pi. _NEWLINE_ _NEWLINE_Kiikarien ja kaukoputkien prismoja k\xc3\xa4ytet\xc3\xa4\xc3\xa4n usein k\xc3\xa4\xc3\xa4nt\xc3\xa4m\xc3\xa4\xc3\xa4n valoa 90 tai 180 astetta, jos esimerkiksi optisen laitteen pituus halutaan pit\xc3\xa4\xc3\xa4 lyhyen\xc3\xa4. T\xc3\xa4ll\xc3\xb6in k\xc3\xa4ytet\xc3\xa4\xc3\xa4n hyv\xc3\xa4ksi kokonaisheijastusta 90 asteen kulmaan valmistettujen Porro-prismojen sis\xc3\xa4ll\xc3\xa4 ja valo ohjataan sis\xc3\xa4\xc3\xa4n suoraan rajapintoja vasten, jolloin v\xc3\xa4ltet\xc3\xa4\xc3\xa4n valoa hajottava ilmi\xc3\xb6. Kokonaisheijastuksella saavutetaan l\xc3\xa4hes 100\xc2\xa0% heijastus, kun parhaimmatkin metallipeilit  heijastavat vain noin 95\xc2\xa0% niihin osuvasta valosta. Samaan kokonaisheijastukseen perustuvat valokuidut ja valojohteet sek\xc3\xa4 kameroissa (SLR) yleisesti k\xc3\xa4ytetty kattopentaprisma.'